สวัสดีคะ พอดีช่วงนี้รู้สึกแน่นท้อง ท้องอืด อาหารไม่ย่อย หลังรับประทานอาหารแล้วอ้วกค่ะ อาการแบบนี้เป็นแบบประมาณ3-4วันแล้ว หลังหยุดทานยาคุมค่ะ ไม่ทราบว่าเป็นโรคกระเพาะหรือเปล่าคะ ขอบค่ะ
สวัสดีค่ะ โรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารจากอาการดังกล่าวมาก็มีความเป็นไปได้ โรคอื่นๆเช่นกรดไหลย้อน ลำไส้เล็กอักเสบ หรือมีแก๊ซในทางเดินอาหารมากเกินไปการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม ร่วมกับการรับประทานยาลดกรดในกระเพาะภายใต้การดูแลของแพทย์ ควรไปพบแพทย์เพื่อให้ได้การวินิจฉัยที่แน่นอนและรักษาต่อเนื่องค่ะ